# Mendzjana

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **蒙疆 Mendzjana** |
| Japānas Impērijas marionešu valsts (1939—1945) Vana Dzjinveja režīma autonoms reģions (1940—1945) |
|

|  |  |  |
| --- | --- | --- |
| ←    ←    ←  | **1939 – 1945** |  →    → |

 |
|

|  |  |
| --- | --- |
|  |  |
| Karogs | Ģerbonis |

 |
| Location of Mendzjana 1945. gadā:
  Mendzjana  Vana Dzjinveja režīms |
| **Pārvaldes centrs** | Kalgana |
| **Valoda(s)** | ķīniešu, japāņu, mongoļu |
| **Reliģija** | budisms, daoisms, konfūcisms, mongoļu šamanisms |
| **Valdība** | *de iure:* Republika pagaidu valdības apstākļos *de facto:* Absolūtā monarhija militārās diktatūras apstākļos |
| **Valsts galva** |
|  - 1939—1945 | Demčigdonrovs |
| **Vēsturiskais laikmets** | Otrais Ķīnas—Japānas karš Otrais pasaules karš
 |
|  - Izveidota | 1939. gada 1. septembrī |
|  - Iekļauta Dzjinveja režīmā kā autonoms reģions | 1940. gada 24. martā |
|  - Kapitulācija | 1945. gada 19. augustā |
| **Nauda** | Mendzjanas juaņa |
| **Mūsdienās** |  Ķīna |

 |

**Mendzjana** (ķīniešu un japāņu: 蒙疆, piņjiņs: *Měngjiāng*, mongoļu: *Мэнжян*), arī **Monguko**, bija Japānas Impērijas marionešu valsts Ķīnas Republikas ziemeļos, lielākajā daļā mūsdienu ĶTR Iekšējās Mongolijas teritorijas, kas pastāvēja no 1939. gada 1. septembra līdz 1945. gada 19. augustam. No 1940. gada 24. marta Mendzjana formāli bija projapāniskā kolaboranta Vana Dzjinveja vadītās Ķīnas Republikas autonomā province, lai gan faktiski turpināja atrasties Japānas kontrolē.

Galvaspilsēta bija Kalgana (mūsdienās ― Džandzjakou), no kurienes to nomināli pārvaldīja mongoļu princis Demčigdonrovs. Teritorija atgriezās Ķīnas kontrolē pēc Japānas Impērijas sakāves Otrajā pasaules karā 1945. gadā.

## Vēsture

Pēc tam, kad Japāna 1931. gadā okupēja Mandžūriju un izveidoja marionešu valsti Mandžukuo, Japāna centās paplašināt savu ietekmi Mongolijā un Ziemeļķīnā. Sākot ar 1933. gadu, Mandžukuo un Japānas Impērijas armijas pakāpeniski okupēja Čaharas provinci un 1936. gadā pasludināja neatkarīgu Mongoļu militāro valdību, ko vadīja japāņu sabiedrotais princis Demčigdonrovs.

1936. un 1937. gadā līdzīgu operāciju Suijuaņā rezultātā arī šo provinci okupēja Japānas karaspēks.

Mongoļu militārā valdība, kas tika izveidota 1936. gada 12. maijā, par tās pirmo priekšsēdētāju iecēla Ulāncavas princi Jondonvančugu. 1937. gada oktobrī to pārdēvēja par Mongoļu Apvienoto autonomo valdību.

1939. gada 1. septembrī Dienvidčaharas un Ziemeļšaņsji Autonomās valdības, kuru apdzīvoja galvenokārt haņu ķīnieši, tika apvienotas ar Mongoļu Apvienoto autonomo valdību, izveidojot jauno **Mendzjanas Apvienoto autonomo valdību** (蒙疆聯合自治政府). Par Mendzjanas galvaspilsētu kļuva Kalgana (Džandzjakou). 1941. gada 4. augustā to pārdēvēja par **Mongolijas Autonomo Valsti** (蒙古自治邦).

1939. gadā Vans Dzjinvejs izveidoja Japānai uzticīgu marionešu valsti, ko parasti dēvē par Vana Dzjinveja režīmu jeb Ķīnas Republikas Reorganizēto Nacionālo valdību ar galvaspilsētu Nankinā. Mendzjana nomināli tika iekļauta Vana Dzjinveja režīmā 1940. gadā, lai gan tā faktiski saglabāja autonomiju no Nankinas valdības un turpināja būt Japānas Impērijas vasaļvalsts.

Mendzjana kapitulēja 1945. gada augustā, kad to Mandžūrijas operācijas ietvaros okupēja padomju Sarkanā armija un Mongolijas TR Sarkanā armija. Lielākā daļa teritorijas, izņemot Džandzjakou, mūsdienās ir daļa no Ķīnas Tautas Republikas Iekšējās Mongolijas autonomā reģiona.

## Skatīt arī

* Mandžukuo

## Piezīmes un atsauces

### Piezīmes

### Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Mendzjana.

* Krievijas Lielās enciklopēdijas raksts (krieviski)
* *Encyclopædia Universalis* raksts (franciski)